2020. gada 2. jūnijā Noteikumi Nr. 342

Rīgā (prot. Nr. 38 23. §)

**Grozījumi Ministru kabineta 2010. gada 29. jūnija noteikumos Nr. 592 "Dārzeņu sēklaudzēšanas un sēklu tirdzniecības noteikumi"**

Izdoti saskaņā ar

Sēklu un šķirņu aprites likuma

2. panta 1. punkta "a" apakšpunktu,

16.1 panta ceturto daļu un

17. panta piekto daļu

1. Izdarīt Ministru kabineta **2010. gada 29. jūnija noteikumos Nr. 592 "Dārzeņu sēklaudzēšanas un sēklu tirdzniecības noteikumi"** (Latvijas Vēstnesis, 2010, 109. nr.; 2013, 158. nr.; 2014, 33. nr.; 2017, 68. nr.) šādus grozījumus:
   1. aizstāt noteikumu tekstā vārdus "Sēklu aprites" ar vārdiem "Sēklu un šķirņu aprites";
   2. izteikt 4. un 5. punktu šādā redakcijā:

"4. Ievedot, audzējot, saiņojot un tirgojot sīpolu (*Allium* cepa L.), puravu (*Allium porrum* L.), paprikas (*Capsicum annuum* L.), tomātu (*Solanum lycopersicum* L.), daudzziedu pupiņu (*Phaseolus coccineus* L.), krūmu un kāršu pupiņu (*Phaseolus vulgaris* L.), lobāmo apaļo zirņu, šķautņaino zirņu, cukura zirņu (*Pisum sativum* L.) un dārza pupu (*Vicia faba* L.) sēklas, ievēro Eiropas Parlamenta un Padomes 2016. gada 26. oktobra Regulas (ES) 2016/2031 par aizsardzības pasākumiem pret augiem kaitīgajiem organismiem, ar ko groza Eiropas Parlamenta un Padomes Regulas (ES) Nr. 228/2013, (ES) Nr. 652/2014 un (ES) Nr. 1143/2014 un atceļ Padomes Direktīvas 69/464/EEK, 74/647/EEK, 93/85/EEK, 98/57/EK, 2000/29/EK, 2006/91/EK un 2007/33/EK (turpmāk – Augu veselības regula), 3., 4., 5., 14., 37., 79., 81., 82., 83., 85. un 88. pantā, Komisijas 2019. gada 28. novembra Īstenošanas regulas (ES) 2019/2072, ar ko paredz vienotus nosacījumus Eiropas Parlamenta un Padomes Regulas (ES) 2016/2031 par aizsardzības pasākumiem pret augiem kaitīgajiem organismiem īstenošanai, atceļ Komisijas Regulu (EK) Nr. 690/2008 un groza Komisijas Īstenošanas regulu (ES) 2018/2019 (turpmāk – Regula 2019/2072), 3., 5., 6. un 13. pantā, kā arī normatīvajos aktos augu karantīnas jomā un šajos noteikumos noteiktās prasības.

5. Ja galda biešu (*Beta vulgaris*L.)sēklas paredzētas izplatīšanai atzītā aizsargājamā zonā, ievēro Augu veselības regulas 32. un 80. pantā un Regulas 2019/2072 4., 10. un 14. pantā noteiktās prasības.";

* 1. svītrot 7. punktu;
  2. izteikt 8. punktu šādā redakcijā:

"8. Lai reģistrētos Kultūraugu uzraudzības valsts informācijas sistēmas Sēklaudzētāju un sēklu tirgotāju reģistrā (turpmāk – reģistrs), persona iesniedz Valsts augu aizsardzības dienestā (turpmāk – dienests) iesniegumu (turpmāk – reģistrācijas iesniegums) saskaņā ar šo noteikumu 2. pielikumu un pievieno sēklaudzēšanai paredzēto lauku plānu, norādot platību (ha), un informāciju par lauku vēstures kārtošanu. Personu, kas nodarbojas ar šo noteikumu 4. punktā minēto sugu dārzeņu sēklaudzēšanu vai sēklu apriti, dienests reģistrē Kultūraugu uzraudzības valsts informācijas sistēmas Profesionālo operatoru oficiālajā reģistrā saskaņā ar normatīvajiem aktiem augu karantīnas jomā.";

* 1. izteikt 10. un 10.1 punktu šādā redakcijā:

"10. Dienests:

10.1. katrai reģistrā iekļautai personai piešķir reģistrācijas kodu. Reģistrācijas koda pirmās divas zīmes norāda personas adresi (pasta indeksa pirmie divi cipari), pārējās zīmes – reģistrācijas kārtas numuru;

10.2. reģistrā norāda šādu informāciju par reģistrēto personu:

10.2.1. reģistrācijas kodu;

10.2.2. juridiskai personai – personas nosaukumu un uzņēmuma reģistrācijas numuru, fiziskai personai – vārdu, uzvārdu un personas kodu;

10.2.3. juridiskai personai – juridisko adresi, fiziskai personai – deklarēto dzīvesvietas adresi;

10.2.4. darbības veidu;

10.2.5. sugu grupu, ar kuru veic darbības;

10.2.6. kontaktinformāciju (piemēram, tālruņa numuru, e-pasta adresi);

10.3. ievieto savā tīmekļvietnē Sēklu un šķirņu aprites likuma 4. panta piektajā daļā noteikto informāciju par reģistrētajām personām.

10.1 Dienests pēc personas pieprasījuma elektroniski vai rakstiski paziņo lēmumu par personas reģistrāciju reģistrā.";

* 1. izteikt 11. punktu šādā redakcijā:

"11. Dienests divu nedēļu laikā pieņem lēmumu par personas reģistrācijas anulēšanu saskaņā ar Sēklu un šķirņu aprites likuma 4. panta trešo daļu, kā arī attiecīgu lēmumu, ja atkārtoti konstatēta šo noteikumu VII, VIII, X vai XI nodaļā minēto prasību neievērošana un par to ir sagatavots akts.";

* 1. papildināt II nodaļu ar 16.1 punktu šādā redakcijā:

"16.1 Dienests apstrādā personas datus (vārdu, uzvārdu, personas kodu, dzīvesvietas adresi, tālruņa numuru, e-pasta adresi), lai personu identificētu un reģistrētu šo noteikumu 8. punktā minētajā reģistrā, nodrošinātu sēklu sertifikāciju, kā arī paziņotu par reģistrācijas anulēšanu. Personas datus pēc iesnieguma iesniegšanas glabā pastāvīgi. Ja pieņemts lēmums par personas reģistrācijas anulēšanu, datus dzēš pēc sešiem gadiem no lēmuma pieņemšanas dienas.";

* 1. izteikt 25. punkta otro teikumu šādā redakcijā:

"Atkārtota dārzeņu audzēšana vienā un tajā pašā laukā ir pieļaujama, ja ievērots vismaz triju gadu intervāls starp vienas sugas augiem un divu gadu intervāls starp vienas grupas dažādu sugu augiem saskaņā ar šo noteikumu [5. pielikumu](https://likumi.lv/ta/id/213160#piel5).";

* 1. svītrot 29. un 30. punktā vārdus "un kaitēkļu invadēto";
  2. papildināt noteikumus ar 31.1 punktu šādā redakcijā:

"31.1 Sēklaudzēšanas lauki ir praktiski brīvi no organismiem, kuriem piemēro pasākumus, kas pieņemti saskaņā ar Augu veselības regulas 30. panta 1. punktu, un no kaitīgajiem organismiem Regulas 2019/2072 2. panta 2. punkta "a" apakšpunkta izpratnē, kas samazina sēklu lietderību un kvalitāti (turpmāk – praktiski brīvi no kaitīgajiem organismiem), un ir atbilstoši Augu veselības regulas 5. un 14. panta prasībām attiecībā uz Savienības karantīnas organismiem Augu veselības regulas 3. un 4. panta izpratnē (turpmāk – Savienības karantīnas organismi) un Augu veselības regulas 37. panta prasībām attiecībā uz Savienībā reglamentētajiem nekarantīnas organismiem Augu veselības regulas 36. panta izpratnē (turpmāk – Savienībā reglamentētie nekarantīnas organismi.";

* 1. izteikt 33. punktu šādā redakcijā:

"33. Sēklaudzētājs līdz sēklu ieguves gada 25. maijam iesniedz dienestā iesniegumu sēklaudzēšanas lauku apskatei saskaņā ar šo noteikumu 10. pielikumu.";

* 1. papildināt noteikumus ar 33.1 punktu šādā redakcijā:

"33.1 Par sīpolu (*Allium cepa* L.) un puravu (*Allium porrum* L.) sēklaudzēšanas sējuma izveidi sēklaudzētājs informē dienestu 60 dienu laikā pēc sējas. Dienests sējas gadā veic sējumu pārbaudi, lai konstatētu, vai ražošanas vietā nav novēroti *Ditylenchus dipsaci* (Kuehn) Filipjev simptomi.";

* 1. papildināt noteikumus ar 34.5. apakšpunktu šādā redakcijā:

"34.5. attiecībā uz sīpoliem un puraviem – papildus šo noteikumu 34.1., 34.2. un 34.3. apakšpunktā noteiktajām prasībām pārbauda, vai iepriekšējā lauka pārbaudē ražošanas vietā nav novēroti *Ditylenchus dipsaci* (Kuehn) Filipjev simptomi.";

* 1. izteikt 35. punktu šādā redakcijā:

"35. Pirms lauka apskates dienesta inspektors iepazīstas ar sēklu kvalitāti apliecinošiem dokumentiem un ierakstiem lauku vēsturē, attiecīgās šķirnes morfoloģisko aprakstu un citu attiecīgo sugas šķirņu klāstu saimniecībā.";

* 1. izteikt 37. punktu šādā redakcijā:

"37. Izsētās sēklas kvalitāti apliecina:

37.1. Latvijā sertificētai sēklai:

37.1.1. ja sēkla iegūta un paredzēta sējai tajā pašā sēklaudzēšanas saimniecībā:

37.1.1.1. sēklu testēšanas pārskats ar norādi, ka sēklu partija atbilst šajos noteikumos noteiktajām prasībām, un dienesta izdots apliecinājums, ka izpildītas Regulas 2019/2072 IV un V pielikumā noteiktās prasības, – šo noteikumu 4. punktā minētajām sugām;

37.1.1.2. sēklu testēšanas pārskats ar norādi, ka sēklu partija atbilst šajos noteikumos noteiktajām prasībām, – pārējām sugām;

37.1.2. ja sēkla iegādāta no cita sēklaudzētāja:

37.1.2.1. Augu veselības regulas 83. panta prasībām atbilstoša augu pase oficiālās etiķetes krāsā ar visu etiķetes informāciju un dokuments, kas apliecina iepirkto sēklu daudzumu, – šo noteikumu 4. punktā minētajām sugām;

37.1.2.2. dienesta izsniegta sēklu iesaiņojuma oficiālā etiķete ar norādi "Eiropas Savienības tiesību akti" vai "ES tiesību akti", kā arī dokuments, kas apliecina iepirkto sēklu daudzumu, – pārējām sugām;

37.2. izsētajai izlases sēklai, ko šķirnes uzturētājs izsējis turpmākai pavairošanai:

37.2.1. selekcionāra pilnvarojums, šķirnes uzturēšanas shēmas un dienesta izdots apliecinājums, ka izpildītas Regulas 2019/2072 IV un V pielikumā noteiktās prasības, – šo noteikumu 4. punktā minētajām sugām;

37.2.2. selekcionāra pilnvarojums un šķirnes uzturēšanas shēmas – pārējām sugām;

37.3. citā Eiropas Savienības dalībvalstī sertificētai sēklai:

37.3.1. Augu veselības regulas 83. panta prasībām atbilstoša augu pase oficiālās etiķetes krāsā ar visu etiķetes informāciju un dokuments, kas apliecina iepirkto sēklu daudzumu, – šo noteikumu 4. punktā minētajām sugām;

37.3.2. sēklu iesaiņojuma oficiālā etiķete ar atsauci uz Eiropas Savienības tiesību aktiem un dokuments, kas apliecina iepirkto sēklu daudzumu, – pārējām sugām;

37.4. Islandē un Norvēģijā sertificētai sēklai:

37.4.1. Augu veselības regulas 83. panta prasībām atbilstoša augu pase un dokuments, kas apliecina iepirkto sēklu daudzumu, – šo noteikumu 4. punktā minētajām sugām;

37.4.2. sēklu iesaiņojuma oficiālā etiķete ar atsauci uz Eiropas Savienības tiesību aktiem un dokuments, kas apliecina iepirkto sēklu daudzumu, – pārējām sugām;

37.5. normatīvajos aktos par sēklu ekvivalenci no trešajām valstīm minētā valstī sertificētai sēklai:

37.5.1. sēklu kvalitāti apliecinoši dokumenti, sēklas iesaiņojuma etiķete atbilstoši prasībām, kas noteiktas normatīvajos aktos par sēklu ekvivalenci no trešajām valstīm, Augu veselības regulas 83. panta prasībām atbilstoša augu pase un dokuments, kas apliecina iepirkto sēklu daudzumu, – šo noteikumu 4. punktā minētajām sugām;

37.5.2. sēklu kvalitāti apliecinoši dokumenti, sēklas iesaiņojuma etiķete atbilstoši prasībām, kas noteiktas normatīvajos aktos par sēklu ekvivalenci no trešajām valstīm, un dokuments, kas apliecina iepirkto sēklu daudzumu, – pārējām sugām;

37.6. Šveicē un Lihtenšteinā sertificētai sēklai:

37.6.1. Augu veselības regulas 83. panta prasībām atbilstoša augu pase oficiālās etiķetes krāsā ar visu etiķetes informāciju un dokuments, kas apliecina iepirkto sēklu daudzumu, – šo noteikumu 4. punktā minētajām sugām;

37.6.2. sēklu iesaiņojuma oficiālā etiķete un dokuments, kas apliecina iepirkto sēklu daudzumu, – pārējām sugām.";

* 1. papildināt noteikumus ar 38.7. apakšpunktu šādā redakcijā:

"38.7. attiecībā uz sīpolu un puravu sējumiem:

38.7.1. nav veikta šo noteikumu 33.1 punktā minētā pārbaude;

38.7.2. iepriekšējā augšanas periodā ražošanas vietā novēroti *Ditylenchus dipsaci* simptomi vai, laboratoriski testējot reprezentatīvo paraugu, tajā atrasts *Ditylenchus dipsaci.*";

* 1. izteikt 39. un 40. punktu šādā redakcijā:

"39. Lauka apskati veic vismaz reizi veģetācijas periodā tādā kultūraugu fenoloģiskās attīstības fāzē, kad vizuāli vislabāk saskatāmas šķirnes morfoloģiskās pazīmes, ir iespējams noteikt šķirnes tīrību un konstatēt ar slimībām inficētos augus.

40. Divgadīgo dārzeņu lauku apskati veic gan pirmajā, gan otrajā veģetācijas gadā.";

* 1. svītrot 41. punktu;
  2. izteikt 43. punktu šādā redakcijā:

"43. Lauku apskates laiku un skaitu nosaka dienesta inspektors, pirms tam vienojoties ar sēklaudzētāju par piemērotāko laiku.";

* 1. papildināt noteikumus ar 43.1 un 43.2 punktu šādā redakcijā:

"43.1 Sēklaudzētājs:

43.11. sniedz dienesta inspektoram informāciju par sēklaudzēšanas sējumos lietotajiem augu aizsardzības un mēslošanas līdzekļiem un to lietošanas laiku;

43.12. vienojas ar dienesta inspektoru par lauku apskates laiku, ņemot vērā veikto un plānoto sēklaudzēšanas sējumu apstrādi ar augu aizsardzības un mēslošanas līdzekļiem;

43.13. nodrošina dienesta inspektoram piekļuvi sēklaudzēšanas laukam un uzrāda sēklaudzēšanas lauka atrašanās vietu dabā.

43.2 Dienesta inspektors ir tiesīgs atteikties no lauka apskates, ja sēklaudzētājs nepilda šo noteikumu 43.1 punktā minētās prasības.";

* 1. papildināt noteikumus ar 45.1 punktu šādā redakcijā:

"45.1 Attiecībā uz šo noteikumu 4. punktā minētajām sugām dienesta inspektors lauka apskates laikā pārliecinās, vai sēklaudzēšanas laukos nav konstatēti šo noteikumu 4. pielikuma 4. punktā minētie Savienības reglamentētie nekarantīnas organismi.";

* 1. svītrot 65.3. apakšpunktu;
  2. papildināt noteikumus ar 65.4. apakšpunktu šādā redakcijā:

"65.4. no parauga Savienības reglamentēto nekarantīnas organismu noteikšanai sīpolu (*Allium* cepa L.), puravu (*Allium porrum* L.), paprikas (*Capsicum annuum* L.), tomātu (*Solanum lycopersicum* L.) un krūmu un kāršu pupiņu (*Phaseolus vulgaris* L.) sēklās (ievieto hermētiski noslēgtā iesaiņojumā).";

* 1. papildināt noteikumus ar 65.1 punktu šādā redakcijā:

"65.1 Sēklās vismaz vizuālajā pārbaudē Savienībā reglamentēto nekarantīnas organismu klātbūtne nepārsniedz šo noteikumu 4. pielikuma 4. punktā minēto pieļaujamo līmeni.";

* 1. izteikt 68.1., 68.2. un 68.3. apakšpunktu šādā redakcijā:

"68.1. 20. aprīlim – par visām dārzeņu sugām, izņemot redīsus, rabarberus, melnsaknes, lauka salātus, papriku, tomātus, puravus, selerijas, gurķus;

68.2. 20. aprīlim – par redīsiem, rabarberiem, melnsaknēm, lauka salātiem;

68.3. 15. decembrim – par papriku, tomātiem, puraviem, selerijām, gurķiem.";

* 1. papildināt noteikumus ar 68.1 un 68.2 punktu šādā redakcijā:

"68.1 Ja pirmsbāzes kategorijas vai bāzes kategorijas sēklu partijas sēklām dīgtspēja ir līdz 10 procentiem zemāka par šo noteikumu [4.](https://likumi.lv/ta/id/153127#piel11) pielikumā noteikto minimālo sēklu dīgtspēju, dienests 10 darbdienu laikā pēc iesnieguma saņemšanas sagatavo sēklu testēšanas pārskatu saskaņā ar šo noteikumu [112.](https://likumi.lv/ta/id/153127#p92) punktu. Sēklu testēšanas pārskatā ietver norādi par sēklu pazemināto dīgtspēju.

68.2 Ja pirmsbāzes kategorijas vai bāzes kategorijas sēklu partijas sēklām dīgtspēja ir vairāk nekā par 10 procentiem zemāka par šo noteikumu [4.](https://likumi.lv/ta/id/153127#piel11) pielikumā noteikto minimālo sēklu dīgtspēju, dienests lēmumu, ar kuru atļauj sertificēt sēklas ar pazeminātu dīgtspēju, pieņem šo noteikumu [72.](https://likumi.lv/ta/id/153127#p61) punktā minētajā kārtībā.";

* 1. svītrot 69. punktu;
  2. izteikt 70., 71., 72. un 73. punktu šādā redakcijā:

"70. Dienests divas reizes gadā līdz 20. aprīlim un 15. decembrim apkopo šo noteikumu [68.](https://likumi.lv/ta/id/213160#p68)punktā minētos iesniegumus un informē Nacionālo augu šķirņu padomi par iesniegumiem atļaujas saņemšanai sertificēt sēklas ar pazeminātu dīgtspēju, norādot kopējo iesniegumu skaitu pa sugām un šķirnēm, partiju skaitu, kopējo sēklu apjomu un konstatēto dīgtspēju.

71. Nacionālā augu šķirņu padome piecu darbdienu laikā pēc šo noteikumu [70. punktā](https://likumi.lv/ta/id/213160#p70) minētās informācijas saņemšanas izvērtē attiecīgās šķirnes sēklas nodrošinājumu Latvijas tirgū un sniedz dienestam priekšlikumus par zemāko iespējamo dīgtspēju, ar kuru var atļaut sertificēt sēklas ar pazeminātu dīgtspēju.

72. Dienests piecu darbdienu laikā pēc Nacionālās augu šķirņu padomes sniegto priekšlikumu saņemšanas pieņem lēmumu par atļaujas izsniegšanu sertificēt sēklas ar pazeminātu dīgtspēju vai par atteikumu izsniegt atļauju un to paziņo reģistrētajai personai.

73. Ja dienests ir pieņēmis lēmumu atļaut sertificēt sēklas ar pazeminātu dīgtspēju:

73.1. dienests reģistrētajai personai izsniedz sēklu testēšanas pārskatu saskaņā ar šo noteikumu [112. punktu](https://likumi.lv/ta/id/213160#p112). Sēklu testēšanas pārskatā ietver papildu norādi par sēklu pazemināto dīgtspēju;

73.2. dienests attiecīgās sēklu kategorijas iesaiņojuma oficiālajā etiķetē papildus norāda faktisko sēklu dīgtspēju, kā arī tirgotāja vārdu, uzvārdu (juridiskai personai – nosaukumu) un adresi;

73.3. reģistrētā persona tirgo sēklas ar pazeminātu dīgtspēju, ievērojot šajos noteikumos noteiktās prasības.";

* 1. papildināt VII nodaļu ar 73.1 punktu šādā redakcijā:

"73.1 Sēklu iesaiņojumu, saiņojot ar oficiālo etiķeti, noslēdz vai pārsaiņo Valsts augu aizsardzības dienesta uzraudzībā.";

* 1. izteikt 75. punktu šādā redakcijā:

"75. Reģistrētā persona sēklu partiju parauga paņemšanai novieto tā, lai jebkurai iesaiņojuma vienībai var piekļūt brīvi un droši, neapdraudot dzīvību un veselību, un paņemt paraugu.";

* 1. papildināt noteikumus ar 75.1 punktu šādā redakcijā:

"75.1 Dienesta inspektors ir tiesīgs atteikties ņemt paraugu, ja netiek nodrošināta šo noteikumu 75. punktā minētā prasība.";

* 1. izteikt 78. punktu šādā redakcijā:

"78. Sīpolu (*Allium cepa* L.), puravu (*Allium porrum* L.), paprikas (*Capsicum annuum* L.), tomātu (*Solanum lycopersicum* L.), daudzziedu pupiņu (*Phaseolus coccineus* L.), krūmu un kāršu pupiņu (*Phaseolus vulgaris* L.), lobāmo apaļo, šķautņaino un cukura zirņu (*Pisum sativum* L.) un dārza pupu (*Vicia faba* L.) sēklām pievieno augu pasi, kas satur visu etiķetes informāciju un ir oficiālās etiķetes krāsā, kā noteikts Komisijas 2017. gada 13. decembra Īstenošanas regulas (ES) 2017/2313, ar ko nosaka formāta specifikācijas augu pasei, kas nepieciešama pārvietošanai Savienības teritorijā, un augu pasei, kas nepieciešama ievešanai un pārvietošanai aizsargājamā zonā, 1. pantā. Augu pase atbilst šo noteikumu 77. punktā minētajiem nosacījumiem un satur šo noteikumu 18. pielikumā minēto informāciju.";

* 1. izteikt IX nodaļas nosaukumu šādā redakcijā:

"**IX. Neliela iesaiņojuma marķēšana**";

* 1. papildināt noteikumus ar 92.1 punktu šādā redakcijā:

"92.1 Augu pases lietošanas prasības un kārtība šo noteikumu 4. un 5. punktā minēto dārzeņu sugu sēklu nelieliem Eiropas Savienības iesaiņojumiem noteikta Augu veselības regulas 79., 80., 81., 82. un 83. pantā un normatīvajos aktos par augu karantīnu.";

* 1. aizstāt 94. punktā skaitli un vārdu "20. pielikumā" ar skaitļiem un vārdiem "20. pielikuma I sadaļā";
  2. aizstāt 99. punktā vārdus "sēklu sertifikāta" ar vārdiem "sēklu testēšanas pārskata";
  3. aizstāt 100. punktā vārdu "savas" ar vārdu "saiņotāja";
  4. papildināt IX nodaļu ar 101.1 un 101.2 punktu šādā redakcijā:

"101.1 Vienas sugas dažādu šķirņu standarta sēklu maisījumu var saiņot nelielā standarta sēklu iesaiņojumā. Vienas sugas dažādu šķirņu standarta sēklu maisījuma iesaiņojuma svars nepārsniedz šo noteikumu 76. punktā minēto svaru.

101.2 Saiņotājs vienas sugas dažādu šķirņu standarta sēklu maisījuma etiķetē norāda šo noteikumu 20. pielikuma II sadaļā minēto informāciju.";

* 1. papildināt X1 nodaļu ar 109.13 punktu šādā redakcijā:

"109.13 Kolekcionārs nodrošina, ka dārzeņu šķirņu kolekcijā esošās sēklas ir praktiski brīvas no kaitīgajiem organismiem un atbilst Augu veselības regulas 5. un 14. panta prasībām attiecībā uz Savienības karantīnas organismiem un Augu veselības regulas 37. panta prasībām attiecībā uz Savienībā reglamentētajiem nekarantīnas organismiem, un Savienības reglamentētie nekarantīnas organismi nepārsniedz Augu veselības regulas 4. pielikuma 4. punktā minēto pieļaujamo inficēšanās līmeni.";

* 1. izteikt 111., 112., 113. un 114. punktu šādā redakcijā:

"111. Sēklu kvalitāti apliecinoši dokumenti ir:

111.1. Latvijā sertificētai sēklai:

111.1.1. ja sēkla iegūta un paredzēta sējai tajā pašā sēklaudzēšanas saimniecībā:

111.1.1.1. sēklu testēšanas pārskats ar norādi, ka sēklu partija atbilst šajos noteikumos attiecīgajai kategorijai noteiktajām prasībām, un dienesta izdots apliecinājums, ka izpildītas Regulas 2019/2072 IV un V pielikumā noteiktās prasības, – šo noteikumu 4. punktā minētajām sugām;

111.1.1.2. sēklu testēšanas pārskats ar norādi, ka sēklu partija atbilst šajos noteikumos attiecīgajai kategorijai noteiktajām prasībām;

111.1.2. ja sēkla paredzēta tirdzniecībai:

111.1.2.1. Augu veselības regulas 83. panta prasībām atbilstoša augu pase oficiālās etiķetes krāsā ar visu etiķetes informāciju – šo noteikumu 4. punktā minētajām sugām;

111.1.2.2. Augu veselības regulas 83. panta prasībām atbilstoša augu pase oficiālās etiķetes krāsā ar visu etiķetes informāciju, ja attiecīgās sugas paredzēts pārvietot aizsargājamā zonā, – šo noteikumu 5. punktā minētajām sugām;

111.1.2.3. dienesta izsniegta sēklu iesaiņojuma oficiālā etiķete ar norādi "Eiropas Savienības tiesību akti" vai "ES tiesību akti" – pārējām sugām;

111.2. citā Eiropas Savienības dalībvalstī sertificētai sēklai:

111.2.1. Augu veselības regulas 83. panta prasībām atbilstoša augu pase oficiālās etiķetes krāsā ar visu etiķetes informāciju – šo noteikumu 4. punktā minētajām sugām;

111.2.2. sēklu iesaiņojuma oficiālā etiķete ar atsauci uz Eiropas Savienības tiesību aktiem – pārējām sugām;

111.3. Islandē un Norvēģijā sertificētai sēklai:

111.3.1. Augu veselības regulas 83. panta prasībām atbilstoša augu pase – šo noteikumu 4. punktā minētajām sugām;

111.3.2. sēklu iesaiņojuma oficiālā etiķete ar atsauci uz Eiropas Savienības tiesību aktiem – pārējām sugām;

111.4. normatīvajos aktos par sēklu ekvivalenci no trešajām valstīm minētā valstī sertificētai sēklai:

111.4.1. sēklu kvalitāti apliecinoši dokumenti, sēklas iesaiņojuma etiķete, kas atbilst normatīvajos aktos par sēklu ekvivalenci no trešajām valstīm minētajām prasībām, un Augu veselības regulas 83. panta prasībām atbilstoša augu pase – šo noteikumu 4. punktā minētajām sugām;

111.4.2. sēklu kvalitāti apliecinoši dokumenti un sēklas iesaiņojuma etiķete, kas atbilst normatīvajos aktos par sēklu ekvivalenci no trešajām valstīm minētajām prasībām, – pārējām sugām;

111.5. Šveicē un Lihtenšteinā sertificētai sēklai:

111.5.1. Augu veselības regulas 83. panta prasībām atbilstoša augu pase oficiālās etiķetes krāsā ar visu attiecīgo valstu pilnvaroto institūciju izsniegtās etiķetes informāciju – šo noteikumu 4. punktā minētajām sugām;

111.5.2. attiecīgo valstu pilnvaroto institūciju izsniegtā sēklu iesaiņojuma oficiālā etiķete – pārējām sugām;

111.6. nelieliem Eiropas Savienības sertificēto sēklu iesaiņojumiem, standartsēklām un vienas sugas dažādu šķirņu standartsēklu maisījumiem:

111.6.1. Augu veselības regulas 83. panta prasībām atbilstoša augu pase, kas ir skaidri nošķirta (nodalīta ar robežlīniju) no saiņotāja etiķetes informācijas, – šo noteikumu 4. punktā minētajām sugām;

111.6.2. sēklu iesaiņojuma saiņotāja etiķete vai iesaiņojuma marķējuma saturs ar norādi "Eiropas Savienības tiesību akti" vai "ES tiesību akti".

112. Dienests, pamatojoties uz lauka apskates un sēklu vidējā parauga novērtēšanas rezultātiem, izsniedz reģistrētajai personai sēklu testēšanas pārskatu saskaņā ar šo noteikumu 21. pielikumu.

113. Sēklu testēšanas pārskatā iekļauj norādi par sēklu partijas:

113.1. atbilstību šo noteikumu attiecīgajai kategorijai noteiktajām prasībām, pamatojoties uz lauka apskates un sēklu parauga novērtēšanas rezultātiem, ja visi sēklu partijas vidējā parauga novērtēšanas rezultātu rādītāji atbilst šo noteikumu prasībām;

113.2. neatbilstību šajos noteikumos attiecīgajai kategorijai noteiktajām prasībām vai tikai atsevišķu rādītāju novērtēšanu, vai neatbilstību Starptautiskās sēklu kontroles asociācijas (*ISTA*) prasībām, ja:

113.2.1. sēklu kvalitāte neatbilst šo noteikumu prasībām;

113.2.2. kāds no sēklu partijas pilnajā novērtēšanā iegūtajiem rādītājiem neatbilst šo noteikumu prasībām;

113.2.3. ir novērtēti tikai atsevišķi sēklu kvalitātes rādītāji;

113.2.4. sēklu paraugus nav ņēmis dienesta inspektors vai paraugu ņemšana neatbilst Starptautiskās sēklu kontroles asociācijas (*ISTA*) prasībām.

114. Sēklu testēšanas pārskatu sagatavo un izsniedz triju darbdienu laikā pēc sēklu parauga novērtēšanas un laboratoriskās testēšanas pabeigšanas.";

* 1. izteikt 117.1. un 117.2. apakšpunktu šādā redakcijā:

"117.1. sēklu testēšanas pārskatu ar norādi, ka sēklu partija atbilst šajos noteikumos noteiktajām prasībām, ja tas sēklu tirgotājam ir izsniegts elektroniska dokumenta formā un pēdējais sēklu lietotājs ir tehniski nodrošināts šī testēšanas pārskata saņemšanai;

[117.2](https://likumi.lv/ta/id/213160#n117.2). sēklu testēšanas pārskata kopiju ar norādi, ka sēklu partija atbilst šajos noteikumos noteiktajām prasībām, ja tas tirgotājam ir izsniegts papīra formā vai pēdējais sēklu lietotājs pārskatu nevar saņemt elektroniski.";

* 1. svītrot 118. punktā vārdus "sēklu sertifikāta, sēklu sertifikāta kopijas vai";
  2. izteikt XIII nodaļas nosaukumu šādā redakcijā:

"**XIII. Noslēguma jautājumi**";

* 1. papildināt noteikumus ar 125. un 126. punktu šādā redakcijā:

"125. Sēklaudzētājs iesniegumu par divgadīgo un daudzgadīgo kultūru sēklaudzēšanas lauku apskati 2020. gadā Valsts augu aizsardzības dienestā iesniedz līdz 2020. gada 15. jūlijam.

126. Sēklu sertifikāts un pārskats "Sēklu novērtēšanas rezultāti", kas sēklu partijai izsniegts līdz 2020. gada 31. maijam, ir derīgs līdz attiecīgās sēklu partijas iztirgošanai.";

* 1. papildināt informatīvo atsauci uz Eiropas Savienības direktīvām ar 7., 8. un 9. punktu šādā redakcijā:

"7) Komisijas 2019. gada 17. jūnija Īstenošanas direktīvas (ES) 2019/990, ar ko groza ģinšu un sugu sarakstu Padomes Direktīvas 2002/55/EK 2. panta 1. punkta "b" apakšpunktā, Padomes Direktīvas 2008/72/EK II pielikumā un Komisijas Direktīvas 93/61/EEK pielikumā;

8) Komisijas 2020. gada 11. februāra Īstenošanas direktīvas (ES) 2020/177, ar ko attiecībā uz augu kaitīgajiem organismiem sēklās un citā augu reproduktīvajā materiālā groza Padomes Direktīvas 66/401/EEK, 66/402/EEK, 68/193/EEK, 2002/55/EK, 2002/56/EK un 2002/57/EK, Komisijas Direktīvas 93/49/EEK un 93/61/EEK un Īstenošanas direktīvas 2014/21/ES un 2014/98/ES;

9) Komisijas 2020. gada 23. marta Īstenošanas direktīvas (ES) 2020/432, ar ko groza Padomes Direktīvu 2002/55/EK attiecībā uz dārzeņu definīciju un ģinšu un sugu sarakstu tās 2. panta 1. punkta "b" apakšpunktā.";

* 1. izteikt 1. pielikumu šādā redakcijā:

"1. pielikums   
Ministru kabineta

2010. gada 29. jūnija

noteikumiem Nr. 592

**Dārzeņu ģintis un sugas**

|  |  |  |
| --- | --- | --- |
| Nr.  p. k. | Zinātniskais nosaukums | Sugas vai šķirņu grupas  nosaukums |
| 1. | *Allium cepa* L. |  |
| 1.1. | *Cepa* grupa | Dārza sīpoli |
| 1.2. | *Aggregatum* grupa | Šalotes |
| 2. | *Allium fistulosum* L. | Lielloku sīpoli |
| 3. | *Allium porrum* L. | Puravi |
| 4. | *Allium sativum* L. | Ķiploki |
| 5. | *Allium schoenoprasum* L. | Maurloki |
| 6. | *Anthriscus cerefolium* (L.) Hoffm. | Kārveles |
| 7. | *Apium graveolens* L. | Selerijas |
| Sakņu selerijas |
| 8. | *Asparagus officinalis* L. | Sparģeļi (ārstniecības asparāgi) |
| 9. | *Beta vulgaris* L. | Galda bietes (arī *Cheltenham* bietes) |
| Lapu bietes (mangoldi) |
| 10. | *Brassica oleracea* L. | Lapu kāposti |
| Ziedkāposti |
| Galviņkāposti (sarkanie kāposti un baltie kāposti) |
| Briseles kāposti (rožkāposti) |
| Kolrābji |
| Savojas kāposti (virziņkāposti) |
| Brokoļi (sparģeļkāposti) |
| Toskānas kāposti |
| *Tronchuda* kāposti (Portugāles kāposti) |
| 11. | *Brassica rapa* L. | Ķīnas kāposti (Pekinas kāposti) |
| Rāceņi |
| 12. | *Capsicum annuum* L. | Paprika jeb dārzeņpipari |
| 13. | *Cichorium endivia* L. | Endīvija |
| 14. | *Cichorium intybus* L. | Vitlufa cigoriņi |
| Lapu cigoriņi (liellapu cigoriņi vai itāļu cigoriņi) |
| Rūpnieciskie (sakņu) cigoriņi |
| 15. | *Citrullus lanatus* (Thunb.) Matsum. et Nakai | Arbūzi |
| 16. | *Cucumis melo* L. | Melones |
| 17. | *Cucumis sativus* L. | Gurķi |
| Īsaugļu gurķi (kornišoni) |
| 18. | *Cucurbita maxima* Duchesne | Lielaugļu ķirbji |
| 19. | *Cucurbita pepo* L. | Parastie ķirbji |
| Kabači, cukīni |
| Patisoni |
| 20. | *Cynara cardunculus* L. | Artišoki |
| Lapu artišoki |
| 21. | *Daucus carota* L. | Burkāni |
| 22. | *Foeniculum vulgare* Mill.  *Azoricum* grupa | Fenheļi |
| 23. | *Lactuca sativa* L. | Dārza salāti |
| 24. | *Solanum lycopersicum* L. | Tomāti |
| 25. | *Petroselinum crispum* (Mill.) Nyman ex A. W. Hill | Lapu pētersīļi |
| Sakņu pētersīļi |
| 26. | *Phaseolus coccineus* L. | Daudzziedu pupiņas |
| 27. | *Phaseolus vulgaris* L. | Krūmu pupiņas |
| Kāršu pupiņas |
| 28. | *Pisum sativum* L. | Lobāmie apaļie zirņi |
| Šķautņainie zirņi |
| Cukura zirņi |
| 29. | *Raphanus sativus* L. | Redīsi |
| Rutki |
| 30. | *Rheum rhabarbarum* L. | Rabarberi |
| 31. | *Scorzonera hispanica* L. | Melnsaknes jeb skorcionēras |
| 32. | *Solanum melongena* L. | Baklažāni |
| 33. | *Spinacia oleracea* L. | Spināti |
| 34. | *Valerianella locusta* (L.) Laterr. | Lauka salāti jeb salātu baldriņi |
| 35. | *Vicia faba* L. | Dārza pupas |
| 36. | *Zea mays* L. | Cukura kukurūza |
| Uzplīstošā kukurūza" |

* 1. svītrot 3. pielikumu;
  2. izteikt 4. pielikumu šādā redakcijā:

"4. pielikums   
Ministru kabineta

2010. gada 29. jūnija

noteikumiem Nr. 592

**Sēklu kvalitātes rādītāji**

1. Sēklu kvalitātes rādītāji ir šādi:

|  |  |  |  |  |  |
| --- | --- | --- | --- | --- | --- |
| Nr.  p. k. | Kultūraugs | | Minimālā dīgtspēja (%) | Minimālā tīrība (%) | Citu augu sugu sēklu maksimālais piejaukums (% no masas) |
| sugas vai šķirņu grupas nosaukums | latīniskais nosaukums |
| 1.1. | sīpoli, dārza sīpoli (*Cepa* grupa) | *Allium cepa* L. | 70 | 97 | 0,5 |
| 1.2. | šalotes (*Agregatum* grupa) | *Allium cepa Agregatum* | 65 | 97 | 0,5 |
| 1.3. | lielloku sīpoli | *Allium fistulosum* L. | 65 | 97 | 0,5 |
| 1.4. | puravi | *Allium porrum* L. | 65 | 97 | 0,5 |
| 1.5. | ķiploki | *Allium sativum* L. | 65 | 97 | 0,5 |
| 1.6. | maurloki | *Allium schoenoprasum* L. | 65 | 97 | 0,5 |
| 1.7. | kārveles | *Anthriscus cerefolium* (L.) Hoffm. | 70 | 96 | 1,0 |
| 1.8. | selerijas, sakņu selerijas | *Apium graveolens* L. | 70 | 97 | 1,0 |
| 1.9. | sparģeļi | *Asparagus officinalis* L. | 70 | 96 | 0,2 |
| 1.10. | galda bietes | *Beta vulgaris* L. | 70 | 97 | 0,5 |
| 1.11. | lapu bietes | *Beta vulgaris* L. | 70 | 97 | 0,5 |
| 1.12. | kolrābji | *Brassica oleracea* L. | 75 | 97 | 1,0 |
| 1.13. | lapu kāposti | *Brassica oleracea* L. | 75 | 97 | 1,0 |
| 1.14. | ziedkāposti | *Brassica oleracea* L. | 70 | 97 | 1,0 |
| 1.15. | brokoļi | *Brassica oleracea* L. | 75 | 97 | 1,0 |
| 1.16. | galviņkāposti | *Brassica oleracea* L. | 75 | 97 | 1,0 |
| 1.17. | Savojas kāposti | *Brassica oleracea* L. | 75 | 97 | 1,0 |
| 1.18. | Briseles kāposti | *Brassica oleracea* L. | 75 | 97 | 1,0 |
| 1.19. | Ķīnas kāposti | *Brassica rapa* L. | 75 | 97 | 1,0 |
| 1.20. | rāceņi | *Brassica rapa* L. | 80 | 97 | 1,0 |
| 1.21. | paprika | *Capsicum annuum* L. | 65 | 97 | 0,5 |
| 1.22. | endīvijas | *Cichorium endivia* L. | 65 | 95 | 1,0 |
| 1.23. | sakņu (rūpnieciskie) cigoriņi | *Cichorium intybus* L. | 80 | 97 | 1,0 |
| 1.24. | Vitlufa cigoriņi, lapu cigoriņi | *Cichorium intybus* L. | 65 | 95 | 1,5 |
| 1.25. | arbūzi | *Citrullus lanatus* (Thunb.) Matsum. et Nakai | 75 | 98 | 0,1 |
| 1.26. | melones | *Cucumis melo* L. | 75 | 98 | 0,1 |
| 1.27. | gurķi, īsaugļu gurķi | *Cucumis sativus* L. | 80 | 98 | 0,1 |
| 1.28. | lielaugļu ķirbji | *Cucurbita maxima* Duchesne | 80 | 98 | 0,1 |
| 1.29. | kabači, cukīni, parastie ķirbji, patisoni | *Cucurbita pepo* L. | 75 | 98 | 0,1 |
| 1.30. | artišoki, lapu artišoki | *Cynara cardunculus* L. | 65 | 96 | 0,4 |
| 1.31. | burkāni | *Daucus carota* L. | 65 | 95 | 1,0 |
| 1.32. | fenheļi  (*Azoricum* grupa) | *Foeniculum vulgare* Mill. | 70 | 96 | 1,0 |
| 1.33. | dārza salāti | *Lactuca sativa* L. | 75 | 95 | 0,5 |
| 1.34. | tomāti | *Solanum lycopersicum* L. | 75 | 97 | 0,5 |
| 1.35. | lapu pētersīļi, sakņu pētersīļi | *Petroselinum crispum* (Mill.) Nyman ex A. W. Hill | 65 | 97 | 1,0 |
| 1.36. | daudzziedu pupiņas | *Phaseolus coccineus* L. | 80 | 98 | 0,1 |
| 1.37. | krūmu pupiņas, kāršu pupiņas | *Phaseolus vulgaris* L. | 75 | 98 | 0,1 |

|  |  |  |  |  |  |
| --- | --- | --- | --- | --- | --- |
| 1.38. | lobāmie apaļie zirņi, šķautņainie zirņi, cukura zirņi | *Pisum sativum* L. *(partim)* | 80 | 98 | 0,1 |
| 1.39. | redīsi | *Raphanus sativus* L. | 70 | 97 | 1,0 |
| 1.40. | rutki | *Raphanus sativus* L. | 70 | 97 | 1,0 |
| 1.41. | rabarberi | *Rheum rhabarbarum* L. | 70 | 97 | 0,5 |
| 1.42. | melnsaknes | *Scorzonera hispanica* L. | 70 | 95 | 1,0 |
| 1.43. | baklažāni | *Solanum melongena* L. | 65 | 96 | 0,5 |
| 1.44. | spināti | *Spinacia oleracea* L. | 75 | 97 | 1,0 |
| 1.45. | lauka salāti | *Valerianella locusta* L. Laterr. | 75 | 95 | 0,5 |
| 1.46. | dārza pupas | *Vicia faba* L. (*partim*) | 80 | 98 | 0,1 |
| 1.47. | cukura kukurūza, uzplīstošā kukurūza | *Zea mays* L. (*partim*) | 80 | 98 | 0,1 |

2. Sēklās nedrīkst būt vējauzas (*Avena fatua*) sēklas.

3. Dārzeņu sēklas ir praktiski brīvas no kaitīgajiem organismiem un ir atbilstošas Augu veselības regulas 5. un 14. panta prasībām attiecībā uz Savienības karantīnas organismiem un Augu veselības regulas 37. panta prasībām attiecībā uz Savienībā reglamentētajiem nekarantīnas organismiem.

4. Dārzeņu sēklās vismaz vizuālajā pārbaudē Savienībā reglamentētie nekarantīnas organismi nepārsniedz šādu pieļaujamo līmeni:

|  |  |  |  |
| --- | --- | --- | --- |
| Nr. p. k. | Ģints vai suga | Savienībā reglamentētais  nekarantīnas organisms | Pieļaujamais līmenis (%) |
| 1. | Daudzziedu pupiņas(*Phaseolus coccineus* L.) | Kukaiņi un ērces: | |
| *Acanthoscelides obtectus* (Say) [ACANOB] | 0 |
| 2. | Krūmu pupiņas, kāršu pupiņas(*Phaseolus vulgaris* L.) | Baktērijas: | |
| *Xanthomonas axonopodis* pv. *phaseoli* (Smith) Vauterin *et al*. [XANTPH] | 0 |
| *Xanthomonas fuscans subsp. fuscans* Schaad et al. [XANTFF] | 0 |
|  |  | Kukaiņi un ērces: | |
|  |  | *Acanthoscelides obtectus* (Say) [ACANOB] | 0 |
| 3. | Dārza pupas  (*Vicia faba* L.) | Kukaiņi un ērces: | |
| *Bruchus rufimanus* Boheman [BRCHRU] | 0 |
| 4. | Paprika (*Capsicum annuum* L.) | Baktērijas: | |
| *Xanthomonas euvesicatoria* Jones *et al*. [XANTEU] | 0 |
| *Xanthomonas gardneri* (ex Šutič 1957) Jones *et al*. [XANTGA] | 0 |
| *Xanthomonas perforans* Jones *et al*. [XANTPF] | 0 |
| *Xanthomonas vesicatoria* (ex Doidge) Vauterin *et al*. [XANTVE] | 0 |
| Vīrusi, viroīdi, vīrusiem līdzīgas slimības un fitoplazmas: | |
| Kartupeļu vārpstveida bumbuļu viroīds  (*Potato spindle tuber viroid*) [PSTVD0] | 0 |
| 5. | Puravi (*Allium porrum* L.) | Nematodes: | |
| *Ditylenchus dipsaci* Kuhn | 0 |
| 6. | Sīpoli, sīpolu grupa (*Allium cepa* L., *Cepa* grupa) | Nematodes: | |
| *Ditylenchus dipsaci* Kuhn | 0 |
| 7. | Lobāmie apaļie zirņi, šķautņainie zirņi, cukura zirņi (*Pisum sativum* L.) | Kukaiņi un ērces: | |
| *Bruchus pisorum* (Linnaeus) [BRCHPI] | 0 |
| 8. | Tomāti(*Solanum lycopersicum* L.) | Vīrusi, viroīdi, vīrusiem līdzīgas slimības un fitoplazmas: | |
| Pepino mozaīkas vīruss (*Pepino mosaic virus*) [PEPMV0] | 0 |
| Kartupeļu vārpstveida bumbuļu viroīds (*Potato spindle tuber viroid*) [PSTVD0] | 0 |
|  |  | Baktērijas: | |
|  |  | *Xanthomonas euvesicatoria* Jones *et al*. [XANTEU] | 0 |
|  |  | *Xanthomonas gardneri* (ex Šutič 1957) Jones *et al*. [XANTGA] | 0 |
|  |  | *Xanthomonas perforans* Jones *et al*. [XANTPF] | 0 |
|  | *Xanthomonas vesicatoria* (ex Doidge) Vauterin *et al*. [XANTVE] | 0 |
|  |  | *Clavibacter michiganensis* ssp. *michiganensis* (Smith) Davis *et al*.[CORBMI] | 0" |

* 1. izteikt 7. pielikumu šādā redakcijā:

"7. pielikums   
Ministru kabineta   
2010. gada 29. jūnija

noteikumiem Nr. 592

**Sēklaudzēšanas laukos pieļaujamais inficēto augu īpatsvars**

|  |  |  |  |
| --- | --- | --- | --- |
| Nr.  p. k. | Kultūraugs, slimība un tās ierosinātājs | Slimo augu skaits, ne vairāk kā (%) | |
| bāzes sēklas | sertificētas sēklas |
| 1. | Kāpostaugi (lapu kāposti, ziedkāposti, galviņkāposti, Briseles kāposti, kolrābji, Savojas kāposti, brokoļi, Ķīnas kāposti): | | |
| 1.1. | vadaudu bakterioze (ier. *Xanthomonas campestris*) | 0 | 5 |
| 1.2. | sausā puve (ier. *Phoma lingam*) | 5 | 10 |
| 2. | Ķirbjaugi (gurķi, lielaugļu ķirbji, kabači): | | |
| 2.1. | brūnā lapu plankumainība (kraupis) (ier. *Cladosporium cucumerinum*) | 0 | 5 |
| 2.2. | baltā puve (ier. *Sclerotinia sclerotiorum*) | 0 | 5 |
| 2.3. | bakteriālā vīte (ier. *Erwinia tracheiphila*) | 0 | 0 |
| 2.4. | ķirbjaugu vīte (ier. *Fusarium oxysporum*) | 0 | 0 |
| 2.5. | gurķu bakteriālā plankumainība (ier. *Pseudomonas syringae*) | 5 | 10 |
| 3. | Galda bietes, lapu bietes: | | |
| 3.1. | sakņu bakteriālie augoņi (ier. *Xanthomonas beticola*) | 5 | 10 |
| 3.2. | sausā puve (ier. *Phoma betae*) | 5 | 10 |
| 4. | Dārza pupas, daudzziedu pupiņas, krūmu un kāršu pupiņas, lobāmie apaļie zirņi, šķautņainie zirņi, cukura zirņi – zirņu un pupu iedegas (ier. *Ascochyta pisi, Ascochyta fabae*) | 15\* | 25\* |
| 5. | Daudzziedu pupiņas, krūmu un kāršu pupiņas – pupiņu iedegas  (ier. *Colletotrichum lindemuthianum*): | 10\* | 20\* |
| 5.1. | pupiņu bakteriālās iedegas (ier. *Xanthomonas campestris pv. phaseoli*) | 0 | 0 |
| 6. | Tomāti: | | |
| 6.1. | tomātu melnplankumainība (ier. *Didymella lycopersici***)** | 0 | 0 |

Piezīme. \* Neattiecas uz bioloģiskajiem sēklaudzēšanas laukiem.";

* 1. svītrot 8. pielikuma nosaukumā vārdus "un kaitēkļu invadēto";
  2. svītrot 8. pielikuma 6.3. apakšpunktu;
  3. izteikt 12. pielikumu šādā redakcijā:

"12. pielikums   
Ministru kabineta   
2010. gada 29. jūnija

noteikumiem Nr. 592

**Dārzeņu sēklaudzēšanas lauku apskates protokola saturs**

1. Atbildīgā institūcija.

2. Lauku apskates protokola numurs.

3. Sēklaudzētāju un sēklu tirgotāju reģistrā reģistrētās personas nosaukums, adrese un reģistrācijas kods.

4. Informācija par izsēto sēklu:

4.1. suga;

4.2. šķirne;

4.3. izsētās sēklas kategorija;

4.4. partijas numurs;

4.5. sēklu kvalitāti apliecinošs dokuments (dokumenta atsauces informācija).

5. Informācija par sēklaudzēšanas lauku:

5.1. lauka nosaukums (atbilstoši Lauku atbalsta dienesta elektroniskās pieteikšanās sistēmai (LAD EPS) var papildus norādīt lauka nosaukumu);

5.2. platība (ha vai m2);

5.3. priekšaugi vai substrāta maiņa.

6. Informācija par citām dārzeņu sugu šķirnēm saimniecībā (ir vai nav; ja ir, norādīt šķirni un kategoriju).

7. Informācija par lauka apskates rezultātiem:

7.1. minimālais attālums starp sējumiem vai stādījumiem (ievērots vai nav ievērots);

7.2. šķirnes identitāte (atbilst vai neatbilst);

7.3. nezāles;

7.4. kaitēkļi un slimības;

7.5. citu šķirņu un šķirnei netipisko augu skaits;

7.6. Savienībā reglamentētie nekarantīnas organismi.

7.7. sējuma vai stādījuma atbilstība prasībām.

8. Lēmums par šķirnes sējumu vai stādījumu atbilstību vai neatbilstību sēklu iegūšanai.

9. Protokola izsniegšanas datums\*, dienesta inspektora apliecības numurs un paraksts\*.

Piezīme. \* Dokumenta rekvizītus "datums" un "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.";

* 1. izteikt 14. pielikumu šādā redakcijā:

"14. pielikums   
Ministru kabineta   
2010. gada 29. jūnija

noteikumiem Nr. 592

**Sēklu partijas un parauga masa**

Sēklu partijas maksimālais masas lielums un sēklu parauga minimālais masas lielums

|  |  |  |  |  |
| --- | --- | --- | --- | --- |
| Nr.  p. k. | Kultūraugs | | Sēklu partijas maksimālais lielums (t) | Sēklu parauga minimālais lielums (g) |
| sugas vai šķirņu grupas nosaukums | latīniskais nosaukums |
| 1. | Sīpoli, dārza sīpoli  (*Cepa* grupa) | *Allium cepa* L. | 10 | 25\* |
| 2. | Šalotes  (*Agregatum* grupa) | *Allium cepa Agregatum* grupa | 10 | 15 |
| 3. | Lielloku sīpoli | *Allium fistulosum* L. | 10 | 15 |
| 4. | Puravi | *Allium porrum* L. | 10 | 20\* |
| 5. | Ķiploki | *Allium sativum* L. | 10 | 20 |
| 6. | Maurloki | *Allium schoenoprasum* L. | 10 | 15 |
| 7. | Kārveles | *Anthriscus cerefolium* (L.) Hoffm. | 10 | 20 |
| 8. | Selerijas, sakņu selerijas | *Apium graveolens* L. | 10 | 5 |
| 9. | Sparģeļi | *Asparagus officinalis* L. | 10 | 100 |
| 10. | Galda bietes | *Beta vulgaris* L. | 20 | 100 |
| 11. | Lapu bietes | *Beta vulgaris* L. | 20 | 100 |
| 12. | Kolrābji | *Brassica oleracea* L. | 10 | 25 |
| 13. | Lapu kāposti | *Brassica oleracea* L. | 10 | 25 |
| 14. | Ziedkāposti | *Brassica oleracea* L. | 10 | 25 |
| 15. | Brokoļi | *Brassica oleracea* L. | 10 | 25 |
| 16. | Galviņkāposti | *Brassica oleracea* L. | 10 | 25 |
| 17. | Savojas kāposti | *Brassica oleracea* L. | 10 | 25 |
| 18. | Briseles kāposti | *Brassica oleracea* L. | 10 | 25 |
| 19. | Ķīnas kāposti | *Brassica rapa* L. | 10 | 20 |
| 20. | Rāceņi | *Brassica rapa* L. | 10 | 20 |
| 21. | Paprika | *Capsicum annuum* L. | 10 | 40\* |
| 22. | Endīvijas | *Cichorium endivia* L. | 10 | 15 |
| 23. | Sakņu (rūpnieciskie) cigoriņi | *Cichorium intybus* L. | 10 | 50 |
| 24. | Vitlufa cigoriņi, lapu cigoriņi | *Cichorium intybus* L. | 10 | 15 |
| 25. | Arbūzi | *Citrullus lanatus* (Thunb.) Matsum. et Nakai | 20 | 250 |
| 26. | Melones | *Cucumis melo* L. | 10 | 100 |
| 27. | Gurķi, īsaugļu gurķi | *Cucumis sativus* L. | 20 | 25 |
| 28. | Lielaugļu ķirbji | *Cucurbita maxima* Duchesne | 20 | 250 |
| 29. | Kabači, cukīni, parastie ķirbji, patisoni | *Cucurbita pepo* L. | 20 | 150 |
| 30. | Artišoki, lapu artišoki | *Cynara cardunculus* L. | 10 | 50 |
| 31. | Burkāni | *Daucus carota* L. | 10 | 10 |
| 32. | Fenheļi (*Azoricum* grupa) | *Foeniculum vulgare* Mill. | 10 | 25 |
| 33. | Dārza salāti | *Lactuca sativa* L. | 10 | 10 |
| 34. | Tomāti | *Solanum lycopersicum* L. | 10 | 20\* |
| 35. | Lapu pētersīļi, sakņu pētersīļi | *Petroselinum crispum* (Mill.) Nyman ex A. W. Hill | 10 | 10 |
| 36. | Daudzziedu pupiņas | *Phaseolus coccineus* L. | 20 | 1000 |
| 37. | Krūmu pupiņas, kāršu pupiņas | *Phaseolus vulgaris* L. | 30 | 700\* |
| 38. | Lobāmie apaļie zirņi, šķautņainie zirņi, cukura zirņi | *Pisum sativum* L. (*partim*) | 30 | 500 |
| 39. | Redīsi | *Raphanus sativus* L. | 10 | 50 |
| 40. | Rutki | *Raphanus sativus* L. | 10 | 50 |
| 41. | Rabarberi | *Rheum rhabarbarum* L. | 10 | 135 |
| 42. | Melnsaknes | *Scorzonera hispanica* L. | 10 | 30 |
| 43. | Baklažāni | *Solanum melongena* L. | 10 | 20 |
| 44. | Spināti | *Spinacia oleracea* L. | 10 | 75 |
| 45. | Lauka salāti | *Valerianella locusta* L. Laterr*.* | 10 | 10 |
| 46. | Dārza pupas | *Vicia faba* L. (*partim*) | 30 | 1000 |
| 47. | Cukura kukurūza, uzplīstošā kukurūza | *Zea mays* L. (*partim*) | 20 | 1000 |

Piezīmes.

1. \* Savienībā reglamentēto nekarantīnas organismu noteikšanai tiek ņemts papildu paraugs, kura lielums ir vismaz 30 % no sēklu parauga minimālā lieluma.

2. Pirmās paaudzes hibrīdiem noteikto minimālo parauga masas lielumu var samazināt par vienu ceturtdaļu no paredzētā svara, bet tam jābūt ne mazākam par 5 g vai ne mazāk kā 400 sēklu.";

* 1. svītrot 16. pielikumu;
  2. papildināt 18. pielikumu ar 14. punktu šādā redakcijā:

"14. Norāde par augu aizsardzības līdzekļiem, kas lietoti sēklu apstrādē, ja sēklas ir apstrādātas ar biopreparātiem, augu aizsardzības līdzekļiem vai ķimikālijām.";

* 1. izteikt 20. pielikumu šādā redakcijā:

"20. pielikums   
Ministru kabineta   
2010. gada 29. jūnija

noteikumiem Nr. 592

**Saiņotāja etiķetes vai iesaiņojuma marķējuma saturs**

**I. Saiņotāja etiķetes vai iesaiņojuma marķējuma saturs**

1. Atsauce uz Eiropas Savienības tiesību aktiem (var lietot "ES tiesību akti").

2. Saiņotāja (fiziskas vai juridiskas personas) vārds, uzvārds vai nosaukums un adrese.

3. Tirdzniecības gads, kad veikta aizzīmogošana, vai pēdējais dīgtspējas pārbaudes datums. Var norādīt tirdzniecības gada beigas.

4. Sugas nosaukums latviešu un latīņu valodā. Suga (norāda botānisko nosaukumu (var saīsinātā formā) latīņu burtiem bez atsaucēm uz autoriem).

5. Šķirnes nosaukums.

6. Kategorija (standartsēklām var lietot burtus "ST", sertificētām sēklām var lietot burtus "C" vai "Z").

7. Standartsēklām – saiņotāja piešķirtais atsauces numurs.

8. Sertificētām sēklām – oficiāli piešķirtais sēklu partijas numurs.

9. Deklarētā sēklu neto vai bruto masa vai sēklu skaits iesaiņojumā, izņemot mazos iepakojumus līdz 500 g.

10. Ja ir norādīta masa un lietoti granulēti augu aizsardzības līdzekļi, dražējamie materiāli vai citas cietās piedevas, norāda piedevu nosaukumu, kā arī aptuvenās proporcijas starp sēklu masu un kopējo masu.

**II. Vienas sugas dažādu šķirņu sēklu iesaiņojuma marķējuma saturs**

1. Atsauce uz Eiropas Savienības tiesību aktiem ("ES tiesību akti").

2. Saiņotāja (fiziskas vai juridiskas personas) vārds, uzvārds vai nosaukums un adrese.

3. Tirdzniecības gads, kad veikta aizzīmogošana, vai pēdējais dīgtspējas pārbaudes datums. Var norādīt tirdzniecības gada beigas.

4. Sugas nosaukums latviešu un latīņu valodā ar šādu tekstu "(sugas nosaukums) šķirņu maisījums".

5. Šķirņu nosaukumi.

6. Šķirņu proporcija, kas izteikta kā svara vai sēklu skaita attiecība.

7. Saiņotāja piešķirtais atsauces numurs.

8. Kopējā deklarētā sēklu neto vai bruto masa vai sēklu skaits iesaiņojumā.

9. Ja ir norādīta masa un lietoti granulēti augu aizsardzības līdzekļi, dražējamie materiāli vai citas cietās piedevas, norāda piedevu nosaukumu, kā arī aptuvenās proporcijas starp sēklu masu un kopējo masu.";

* 1. izteikt 21. pielikumu šādā redakcijā:

"21. pielikums   
Ministru kabineta   
2010. gada 29. jūnija

noteikumiem Nr. 592

**Sēklu testēšanas pārskata saturs**

1. Sertificētājinstitūcijas nosaukums.

2. Sēklu testēšanas pārskata numurs.

3. Sēklaudzētāju un sēklu tirgotāju reģistrā reģistrētās personas nosaukums, adrese un reģistrācijas kods.

4. Suga, šķirne un kategorija.

5. Partijas numurs, masa (kg) un saiņojuma vienību skaits.

6. Sēklu izcelsmi apliecinoša dokumenta atsauces informācija.

7. Sēklu parauga ņēmējs, vidējā parauga noņemšanas datums, sēklu parauga ņemšanas akta numurs.

8. Laboratorija, kas veikusi pārbaudi, un datums, kad paraugs saņemts laboratorijā.

9. Tīrības analīzes rezultāti.

10. Citu augu sugu sēklu piejaukuma analīzes rezultāti.

11. Vējauzu klātbūtne.

12. 1000 sēklu masa (gramos).

13. Dīgtspējas analīzes rezultāti, informācija par dīgtspējas noteikšanas apstākļiem.

14. Pagaidu dīgtspējas novērtējums (%), ja veikts pēc reģistrā reģistrētās personas pieprasījuma.

15. Kaitēkļu invāzija.

16. Norāde par sēklu partijas atbilstību šajos noteikumos attiecīgajai kategorijai noteiktajām prasībām vai norāde par sēklu partijas neatbilstību šajos noteikumos attiecīgajai kategorijai noteiktajām prasībām vai tikai par atsevišķu rādītāju novērtēšanu.

17. Sēklu testēšanas pārskata izsniegšanas datums\*, izsniedzēja amats, vārds, uzvārds, paraksts\*, zīmogs\*.

Piezīme. \* Dokumenta rekvizītus "datums" un "paraksts" neaizpilda, ja elektroniskais dokuments sagatavots atbilstoši normatīvajiem aktiem par elektronisko dokumentu noformēšanu.";

* 1. svītrot 22. pielikumu.

1. Šo noteikumu 1.46. apakšpunkts stājas spēkā 2020. gada 1. jūlijā.

Ministru prezidents A. K. Kariņš

Zemkopības ministrs K. Gerhards